เคยกินยาคุมมาเกือบ2ปีค่ะ แล้วหยุดกินไปเดือนกว่า ตอนนี้กลับมากินต่อ 6เดือนแล้วค่ะ อยากหยุดกินค่ะอยากพักช่วงบ้าง เลยอยากทราบว่าถ้ามี พสพ แบบหลั่งนอก มีโอกาสท้องมากน้อยแค่ไหนคะ แล้วนับหน้า7หลัง7 ยังไงคะ (แฟนไม่ดื่มแล้วก็ไม่เคยสูบบุหรี่ค่ะ)
สวัสดีค่ะ เมื่อหยุดทานยาคุมกำเนิด ฤทธิ์ในการป้องกันการตั้งครรภ์ย่อมหมดลงไปทันที ดังนั้น เมื่อมีเพศสัมพันธ์ ก็จะมีโอกาสตั้งครรภ์ได้ สำหรับวิธีการหลั่งนอกนั้นถือว่ามีประสิทธิภาพต่ำ โอกาสในการตั้งครรภ์มีได้พอควร แนะนำให้ใช้ถุงยางอนามัยร่วมไปด้วยค่ะ จะได้ช่วยเพิ่มประสิทธิภาพค่ะ หรือหากไม่ต้องการทานยาคุมกำเนิด อาจเลือกวิธีฉีดยาคุมกำเนิด ซึ่งถือว่ามีประสิทธิภาพที่สูงค่ะส่วนการนับระยะปลอดภัย มีแบบหน้า 7 กับ หลัง 7 สำหรับแบบหลัง 7 วัน คือ วันที่ 1-7 นับจากวันแรกที่มีประจำเดือนมา อย่างไรก็ตาม หากโดยปกติเป็นคนที่มีระยะห่างระหว่างรอบประจำเดือนน้อยกว่า 24 วัน การใช้วิธีนับหลัง 7 วัน ก็จะใช้ไม่ได้ส่วนระยะปลอดภัยแบบหน้า 7 คือ 1-7 วันก่อนที่ประจำเดือนในรอบต่อไปจะมา ทั้งนี้ หากมีระยะห่างระหว่างรอบประจำเดือนที่ไม่สม่ำเสมอแน่นอน การนับระยะปลอดภัยแบบหน้า 7 วัน จะมีโอกาสผิดพลาดได้มากค่ะ จึงไม่แนะนำ